หุ้นปิดเช้าลบ 5.06 จุด
ดัชนีปิดที่ 1,014.16 จุด ลดลง 5.06 จุด หรือ 0.50 % แตะระดับสูงสุด 1,014.16 จุด และต่ำสุด 1,008.78&nbsp; จุด มูลค่าการซื้อขาย 11,471 ล้านบาท
11 มี.ค. 2554

ดัชนีปิดที่ 1,014.16 จุด ลดลง 5.06 จุด หรือ 0.50 % แตะระดับสูงสุด 1,014.16 จุด และต่ำสุด 1,008.78  จุด มูลค่าการซื้อขาย 11,471 ล้านบาท
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) เปิดเผยว่า ตลาดหุ้นไทยเช้านี้อยู่ในแดนลบตามตลาดหุ้นสหรัฐและราคาน้ำมันที่ร่วงค่อนข้างแรงส่งผลกระทบต่อภูมิภาคทั่วไป เรื่องความกังวลหนี้สินยุโรปกลับมาเป็นประเด็นอีกครั้งหลังมูดีส์ปรับลดอันดับเครดิตของกรีซและสเปนตามมา ขณะที่ตะวันออกกลางยังไม่มีท่าทีที่สงบลง และตลาดหุ้นไทยเทรดในเชิงลบแต่ค่อนข้างจะแข็งแรงดีกว่าตลาดเพื่อนบ้านน่าจะมีความคาดหวังเกี่ยวกับการเลือกตั้งยังคงสนับสนุนตลาดอยู่
"นักลงทุนอาจต้องเพิ่มความระมัดระวังคิดว่าตลาดคงไม่ไปไหนไกล การที่จะปรับขึ้นได้อาจจะค่อนข้างยากถ้าอยู่ท่ามกลางแรงกดดันของผลเชิงจิตวิทยาในภูมิภาคที่เป็นแบบนี้”
สำหรับทิศทางช่วงบ่ายน่าจะผันผวนในกรอบแคบและยังอยู่ในแดนลบ แต่ไม่ลบมากถ้าการเมืองยังโอเคอยู่ ปริมาณการ.ซื้อขายหายไปพอควร นักลงทุนหยุดรอดูสถานการณ์ และวันเสาร์นี้จะมีการชุมนุมใหญ่ของกลุ่มเสื้อแดง นักลงทุนจะระวังมากขึ้น
หลักทรัพย์ที่มีมูลค่าการซื้อขายสูงสุด 5 อันดับ ได้แก่ 
PTL          มูลค่าการซื้อขาย 1,008 ล้านบาท ปิดที่ 24.00 บาท เพิ่มขึ้น 0.30 บาท (+1.27%) 
IVL           มูลค่าการซื้อขาย 768 ล้านบาท ปิดที่ 50.00 บาท ลดลง 0.75 บาท (-1.48%) 
SCB         มูลค่าการซื้อขาย 510ล้านบาท ปิดที่ 103.50 บาท ลดลง1.50 บาท (-1.43%)
CPF         มูลค่าการซื้อขาย 490 ล้านบาท ปิดที่  24.40 บาท เพิ่มขึ้น 0.10 บาท (+0.41%) 
BANPU    มูลค่าการซื้อขาย 459 ล้านบาท ปิดที่  722.00 บาท ลดลง4.00 บาท (-0.55%)